„ Ég missti móður mína úr sjálfsvígi þegar ég var 23 ára . Við tók rúmur áratugur af erfiðleikum í kjölfar þeirrar sorgar . Sorgin lá eins og mara yfir lífinu og ógnaði mínu eigin lífi að mörgu leyti . Í kvöld mun ég segja frá því reiðarslagi og afleiðingum þess . “ Þetta segir Sara Þórðardóttir Oskarsson , varaþingmaður Pírata og listakona , í samtali við Fréttablaðið í dag . Í dag er einmitt alþjóðlegur forvarnardagur gegn sjálfsvígum og af því tilefni hefur verið ákveðið að efna til svokallaðra kyrrðarstunda í nokkrum kirkjum landsins . Sara mun segja frá reynslu sinni í Dómkirkjunni í Reykjavík í kvöld . Kyrrðarstundin mun hefjast klukkan 20:00 . Auk þess að segja frá erfiðri reynslu sinni mun Sara segja frá því hvernig henni hefur á síðustu árum tekist að vinna sig út úr mestu sorginni með faglegri aðstoð . „ [ E ] inmitt með því að tjá mig um hana við aðra og opinberlega . Því er gott að fá að tala á kyrrðarstundinni í kvöld á alþjóðlegum degi gegn sjálfsvígum , “ segir Sara . „ Að finna fyrir samfélagsmættinum og hlusta á aðra opna sig um sína eigin sorg við mig í kjölfar þess að ég hef sagt frá minni reynslu hefur verið magnað . Að lifa einmana í óunninni sorg getur verið hættulegt . Birtingarmyndir slíks ástands geta verið : reiði , hræðsla , þunglyndi , kvíði , neysla og / eða sjálfsvígshugsanir - og jafnvel sjálfsvíg , “ bætir hún við . „ [ A ] ð vera saman í sorginni , tengjast hvoru öðru , gráta , vinna úr hlutunum og finna fyrir erfiðum tilfinningum saman án dómhörku , án skammar getur styrkt okkur öll svo mikið . Og mögulega bjargað lífum . Þorum að ræða áföllin , sorgina , órökréttar tilfinningar og sársaukann . Það styrkir okkur öll , og samfélagið okkar , “ segir Sara að lokum . Hann deilir frétt Fréttablaðsins þar sem forsætisráðherra segir mögulegt sé að setja á laggirnar stjórn yfir Landspítala . Eins má horfa á ýmsa þætti Hringbrautar á vefsíðunni hringbraut.is . Dagskrána er að finna undir flipanum SJÓNVARP